
Татарстан Президенты вазыйфаларын вакытлыча башкаручы Рөстәм Миңнеханов бүген ТР Нурлат муниципаль районына эш сәфәре кысаларында яңа мәдәният йортын ачты. Аны ТР Нурлат муниципаль районы башлыгы Равил Кузюров, РФ Дәүләт Думасы депутаты Фатыйх Сибагатуллин, республика министрлык һәм ведомство вәкилләре озата йөрде. Караульная Гора авылында 100 урынлык яңа клуб ачылды. Бүгенге көндә биредә 584 кеше яши, аларның 92 % - чувашлар. Объект - күп функцияле һәм бер бинада мәдәният йортын һәм китапханәне берләштерә. Клубта вокал, декоратив-кулланма сәнгать, өстәл теннисы һәм бильярд буенча һәвәскәр берләшмәләр эшлиячәк.

Бүген көннең икенче яртысында Татарстан Республикасы Президенты вазыйфаларын вакытлыча башкаручы Рөстәм Миңнеханов эш сәфәре белән ТР Нурлат муниципаль районына килде, максаты урып-җыю барышы белән танышу иде. Аны Татарстан Республикасы Премьер-министры урынбасары-Татарстан Республикасы авыл хуҗалыгы һәм азык-төлек министры Марат Әхмәтов, Нурлат муниципаль районы башлыгы Равиль Кузюров, Россия Федерациясе Дәүләт Думасы депутаты Фатыйх Сибәгатуллин һәм башкалар озата йөрде.


Бүген Татарстан Республикасы Президенты вазыйфаларын вакытлыча башкаручы Рөстәм Миңнеханов Халыкара йөзү федерациясе (FINA) башкарма директоры Корнель Маркулеску белән очрашты. Очрашу Татарстан Республикасы Хөкүмәте Йортында узды.

Бүген Мәскәүгә эш сәфәре кысаларында Татарстан Республикасы Президенты вазыйфаларын вакытлыча башкаручы Рөстәм Миңнеханов төзелүче Мәскәү җәмигъ мәчетендә булды.

Ул бу дини объектны (Мәскәү, Выползов тыкрыгы,7) төзү барышы белән танышты. Рөстәм Миңнеханов белән бергә мәчетне карауда Россия Мөфтиләре шурасы рәисе Равиль Гайнетдин дә катнашты.
Рәсми Татарстан